95 



hvad der blev tilovers herfra, var der fuld Anvendelse for paa 

 mange Maader. Det var en anselig Række Afhandlinger, han 

 i Aarenes Løb naaede at faa skrevet, dels af videnskabelig Art 

 dels mere populære. I det hele var han ivrig for at sprede 

 Kundskab om Naturen ud i videre Kredse; herom vidner det, 

 at han i en Aarrække var Formand for »Folkelig Universitets- 

 forening i Viborg«, og herom taler de mange Artikler, han skrev 

 dels i adskillige af Landets Dagblade, dels i »Frem«, »Gads 

 danske Magasin« og »Dyrevennen«. Under Verdenskrigen udret- 

 tede han et stort Arbejde ved at virke som neutralt Mellemled 

 mellem dem, der gav sig af med Ringmærkning i de krigsførende 

 Lande; bedre end nogen Beskrivelse af dette Arbejde taler 

 herom hans egne Ord i et Par Breve til en Ven. Den 25. Septem- 

 ber 1918 skriver han: »I denne Tid bliver jeg klemt, navnlig fra 

 Tyskland, fra Fuglemærkningsstationerne, for at skaffe Under- 

 retning om mærkede Fugle fra et krigsførende Land til et andet. 

 Jeg har skrevet for Rossitten 1 ) til Finland, Nordrusland, Sydrus- 

 land, England — for Helgoland til England, Portugal og Natal — 

 for Ungarn (Budapest) til England osv. osv. I fjor spurgte Helgo- 

 land 2 ) (for Tiden i Oldenburg), om jeg ikke havde nogen Bekendt 

 i Kanton, saa jeg kunde skaffe at vide, hvor Dr. Weigold 3 ) 

 var bleven af. Jeg skrev derover (efter en Adresse opgivet af en 

 god Ven af mig i Østas. Komp.'s Tjeneste), og et halvt Aars Tid 

 efter fik jeg Brev først fra Købmanden i Kanton, at han endog 

 blot en Time efter Modtagelsen af mit Brev havde »placeret« 

 den tyske Doktor som Lærer ved den tysk-kinesiske Missionsskole 

 i Kanton, og kort efter fra Doktoren selv med Skrivelser til hans 

 Forældre og videnskabelige Anstalter i Tyskland. — Nu har jeg 

 senere haft Tryksager til Forsendelse til ham fra Prof. Reichenow 

 og Breve fra hans Slægt (Faderen er død, medens han har været 



borte) Alt saadan noget tager den Smule Tid, jeg har til 



Raadighed udenfor Skolen « 



*) Fugleiagttagelsesstationen Rossitten paa Kurische Nehrung. 



2 ) Ved »Helgoland« menes den derværende biologiske Station, som ved Kri- 

 gens Begyndelse, da alle civile førtes bort fra Helgoland, fik Sæde i Oldenburg. 



8 ) Dr. Hugo Weigold, en yngre tysk Zoolog, havde i en Aarrække været 

 ansat ved den biologiske Station paa Helgoland, havde under sit Ophold der 

 ivrigt studeret de interessante Trækforhold paa Øen og ringmærket en Mængde 

 Fugle, hvilket havde bragt ham i Forbindelse med Mortensen. I 1913 havde 

 han begivet sig paa en ornithologisk Forskningsrejse til Kina og stod just i 

 Begreb med at rejse hjem i 1914, da Krigen brød ud og tvang ham til at blive. 



